
ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ

ЧЕЧИМ

2023-жылдын 4-апрели 		№ 46 			Москва шаары

[bookmark: _Hlk140230872]Берилген шайкештик сертификаттарынын жана катталган шайкештик тууралуу декларациялардын бирдиктүү реестрин түзүү

[bookmark: _Hlk140230484]Евразия экономикалык бирлигинин алкагында техникалык жөнгө салуу жөнүндө протоколдун (2014-жылдын 29-майындагы Евразия экономикалык бирлиги жөнүндө келишимге № 9 тиркеме) 5-пунктунун тогузунчу абзацына, Евразия экономикалык бирлигинин алкагында маалыматтык-коммуникациялык технологиялар жана маалыматтык өз ара аракеттенүү жөнүндө протоколдун 30-пунктуна (аталган Келишимге № 3 тиркеме) жана Жогорку Евразия экономикалык кеңешинин 2014-жылдын 
23-декабрындагы № 98 чечими менен бекитилген Евразия экономикалык комиссиясынын Иш регламентине карата 
№ 2 тиркеменин 6-пунктуна ылайык Евразия экономикалык комиссиясынын Коллегиясы чечти: 
1. Евразия экономикалык комиссиясынын Коллегиясынын 
2017-жылдын 26-сентябрындагы № 127 «Берилген шайкештик сертификаттарынын жана катталган шайкештик тууралуу декларациялардын бирдиктүү реестрин түзүү жана жүргүзүү тартиби жөнүндө» чечимине тиркемеге ылайык өзгөртүүлөр киргизилсин.
[bookmark: _Hlk140231106][bookmark: _Hlk140231181][bookmark: _Hlk140230941]2. Евразия экономикалык комиссиясы Евразия экономикалык бирлигине мүчө мамлекеттер менен бирдикте (мындан ары – мүчө мамлекеттер, Бирлик) ушул Чечимди ишке ашыруу үчүн зарыл болгон Евразия экономикалык комиссиясынын Коллегиясынын 2016-жылдын 10-майындагы № 39 «Берилген шайкештик тастыктамаларынын жана катталган шайкештик тууралуу декларациялардын бирдиктүү реестри боюнча бөлүктө «Евразия экономикалык бирлигинин техникалык регламенттеринин (Бажы бирлигинин техникалык регламенттеринин) талаптарына ылайык келүүсүн баалоо тууралуу берилген же кабыл алынган документтердин бирдиктүү реестрин түзүү жана жүргүзүү» жалпы процессин тышкы жана өз ара сооданын интеграцияланган маалыматтык тутумунун каражаттары менен ишке ашырууда маалыматтык аракеттенүүнү регламенттөөчү технологиялык документтер жөнүндө» чечиминин берилген шайкештик сертификаттарынын жана шайкештик тууралуу катталган декларациялардын бирдиктүү реестрине, анын ичинде шайкештик сертификаттарынын жана Бирликтин техникалык регламенттеринин талаптарына шайкештиги жөнүндө декларациялардын колдонуу мөөнөтүн узартуу мүмкүнчүлүгүнө чектөөлөрдү белгилөөгө тиешелүү бөлүгүнө өзгөртүүлөрдү киргизүүнү камсыз кылсын.
3. Евразия экономикалык комиссиясынын Коллегиясынын 
2017-жылдын 26-сентябрындагы № 127 чечими менен бекитилген Берилген шайкештик сертификаттарынын жана шайкештик жөнүндө катталган декларациялардын бирдиктүү реестрин түзүү жана жүргүзүү тартибинин 10 – 13-пункттарында көрсөтүлгөн маалыматтарга толуктоо катары, эгерде ал аймагында шайкештикти баалоо жөнүндө документ берилген же катталган мүчө мамлекеттин мыйзамдарында белгиленсе, берилген шайкештик сертификаттарынын жана шайкештик жөнүндө катталган декларациялардын бирдиктүү реестринин улуттук бөлүгүнө Евразия экономикалык комиссиясына берилбеген төмөнкү маалыматтар киргизилиши мүмкүн экендиги белгиленсин:
мүчө мамлекеттердин аймагынан тышкары өндүрүлгөн продукцияларды чыгаруу боюнча иш жүргүзгөн жердин санариптик идентификатору (GLN (Global Location Number, жайгашкан жеринин глобалдык номери) же башка идентификатор); 
GTIN (Global Trade Item Number, соода бирдигинин глобалдык идентификациялык номери);
шайкештикти бышыктоо максатында үлгүлөр (сынамдар) катары Бирликтин бажы аймагына алып келинген продукцияга карата бажы декларациясынын же бажылык декларациялоодо таризделүүчү башка документтин каттоо номери же үлгүлөрдү (сынамдарды) тандап алууга же ташып келүүгө тиешелүү башка маалымат;
[bookmark: _Hlk140246805][bookmark: _Hlk140246777][bookmark: _Hlk140246891]өткөрүүнүн мезгилдүүлүгүн жана мөөнөттөрүн (өткөрүү мөөнөттөрүнүн өзгөргөндүгү тууралуу маалыматты), сертификацияланган продукцияга мезгил-мезгили менен баалоо жүргүзүүнү бышыктаган документтердин реквизиттерин (ушул баалоону жүзөгө ашыруучу сертификаттоо боюнча органдар тарабынан киргизилет) көрсөтүү менен сертификацияланган продукцияга 
мезгил-мезгили менен баалоо жүргүзүү тууралуу маалыматтар (эгерде Бирликтин техникалык регламенти (Бирликтин техникалык регламенттери) же Бажы бирлигинин комиссиясынын 2011-жылдын 
7-апрелиндеги № 620 чечими менен бекитилген бирдиктүү форма боюнча шайкештик сертификаттарын жана шайкештик тууралуу декларацияларды берүү менен шайкештиги милдеттүү түрдө бышыкталууга тийиш болгон продукциянын бирдиктүү тизмегинде көрсөтүлгөн документтер жана сертификациялоо схемасы менен мындай баалоо жүргүзүү каралса);
билдирме берүүчү, билдирменин катталган датасы, продукциянын аталышы, продукциянын тобу (түрү), продукцияны өндүрүүчү жөнүндө маалыматтарды көрсөтүү менен продукцияны сертификациялоо боюнча иштерди жүргүзүүгө катталган билдирме тууралуу маалыматтар (билдирменин электрондук көчүрмөсүн жана шайкештикти баалоо схемасына ылайык ага тиркелген документтерди тиркөө менен);
билдирме берүүчүнүн сертификаттоо боюнча башка аккредитацияланган орган менен сериялык продукцияга берилген шайкештик сертификатын берүү жөнүндө, анын ичинде сертификатталган продукцияга карата мезгил-мезгили менен контроль жүргүзүү боюнча функцияны берүү жөнүндө келишимди түзгөндүгү тууралуу маалыматтар (келишимдин электрондук көчүрмөсүн тиркөө менен).
Ушул пункттун жоболору ушул Чечим күчүнө кирген датадан тартып 24 айдын ичинде аракетте болот.
4. Мүчө мамлекеттердин ыйгарым укуктуу органдары:
а) ушул Чечимдин 3-пунктун колдонууда билдирме ээлерине карата 2014-жылдын 29-майындагы Евразия экономикалык бирлиги жөнүндө келишимдин 51-беренесинин 1-пунктунун 8-пунктчасында белгиленген принциптин сакталышын камсыз кылышсын;
б) ушул Чечим күчүнө кирген датадан тартып 24 айдын ичинде Бирликтин ички рыногунда товарлардын эркин кыймылы үчүн тоскоолдуктардын пайда болушуна карата ушул Чечимдин 3-пунктунун жоболорун аткаруунун укук колдонуу практикасына мониторинг жүргүзүшсүн жана мындай тоскоолдуктар пайда болгон учурда Евразия экономикалык комиссиясына тиешелүү маалыматтарды беришсин. 
[bookmark: _Hlk140248400]5. Ушул Чечим «Евразия экономикалык бирлигинин техникалык регламенттеринин (Бажы бирлигинин техникалык регламенттеринин) талаптарына шайкештигин баалоо тууралуу берилген же кабыл алынган документтердин бирдиктүү реестрлерин түзүү жана жүргүзүү» жалпы процессинин жаңы версиясын ишке ашыруу үчүн зарыл болгон берилген шайкештик сертификаттарынын жана шайкештик тууралуу катталган декларациялардын бирдиктүү реестрине тиешелүү бөлүгүндө ишке киргизилген датадан тартып, күчүнө кирген өзгөртүүлөрдүн 
3-пунктунун «а» пунктчасынын жыйырманчы жана жыйырма биринчи абзацтарын кошпогондо (ушул Чечимге тиркеме), расмий жарыяланган датадан тартып 30 календардык күн өткөндөн кийин күчүнө кирет.


	Евразия экономикалык комиссиясынын 
Коллегиясынын төрагасы
	
М. Мясникович

	ТИРКЕМЕ
Евразия экономикалык комиссиясынын 
Коллегиясынын 2023-жылдын 
4-апрелиндеги № 46 чечимине карата




Евразия экономикалык комиссиясынын Коллегиясынын 
2017-жылдын 26-сентябрындагы № 127 чечимине киргизилүүчү 
ӨЗГӨРТҮҮЛӨР 

1. Преамбуладагы «5-пунктунун тогузунчу абзацына» деген сөздөр 
«5-пунктуна» деген сөздөр менен алмаштырылсын.
2. 4-пункт төмөнкүдөй редакцияда баяндалсын:
[bookmark: _Hlk140251692][bookmark: _Hlk140248607]«4. Евразия экономикалык комиссиясынын Коллегиясынын 
2023-жылдын 4-апрелиндеги № 46 «Берилген шайкештик сертификаттарынын жана шайкештик тууралуу катталган декларациялардын бирдиктүү реестри жөнүндө» чечимин ишке ашыруу үчүн зарыл болгон «Евразия экономикалык бирлигинин техникалык регламенттеринин (Бажы бирлигинин техникалык регламенттеринин) талаптарына шайкештикти баалоо жөнүндө берилген же кабыл алынган документтердин бирдиктүү реестрин түзүү жана жүргүзүү» жалпы процессинин жаңы версиясынын берилген шайкештик сертификаттарынын жана шайкештик тууралуу катталган декларациялардын бирдиктүү реестрине тиешелүү бөлүгү күчүнө кирген датага чейин шайкештикти баалоо тууралуу документтер жөнүндө маалыматтар берилген шайкештик сертификаттарынын жана шайкештик тууралуу катталган декларациялардын бирдиктүү реестринин улуттук бөлүктөрүнөн берилет, көрсөтүлгөн документтердин колдонулушунун башталган датасы болуп ушул бирдиктүү реестрдин тиешелүү улуттук бөлүгүндө катталган дата эсептелет.».
3. Көрсөтүлгөн Чечим менен бекитилген Берилген шайкештик сертификаттарынын жана шайкештик тууралуу катталган декларациялардын бирдиктүү реестрин түзүү жана жүргүзүү тартибинде:
а) 10-пунктта:
[bookmark: _Hlk140251913]«а» пунктчасындагы «белгиленген эмес» деген жазуу жүргүзүлөт),» деген сөздөр «жазуу жүргүзүлбөйт), ошондой эле» деген сөздөр менен алмаштырылсын; 
«г» пунктчасындагы «каттоо номери» деген сөздөрдөн кийин «(аккредитация тууралуу жазуунун бөтөнчө номери)» деген сөздөр менен толукталсын; 
«е» пунктчасы «, шайкештик сертификатына кол койгон адамдын, анын ичинде кагаз жүзүндө» деген сөздөр менен толукталсын; 
«к» пунктчасында:
экинчи абзац «(аккредитация тууралуу жазуунун бөтөнчө номери)» деген сөздөр менен толукталсын;
үчүнчү абзац «сертификаттоо боюнча органдын номерин, датасын, аталышын, аккредитациялоо аттестатынын каттоо номерин (аккредитациялоо жөнүндө жазуунун бөтөнчө номерин), ошондой эле ага кол койгон эксперттин (эксперт-аудитордун) фамилиясын, атын, атасынын атын (бар болсо) көрсөтүү менен» деген сөздөр менен толукталсын;
төртүнчү – алтынчы абзацтар «(аккредитациялоо жөнүндө жазуунун бөтөнчө номерин)» деген сөздөр менен толукталсын; 
жетинчи абзац «(бар болсо)» деген сөздөр менен толукталсын:
«м» пунктчасы төмөнкүдөй редакцияда баяндалсын:
«м) кошумча маалымат катары шайкештик сертификатында берилген маалыматтар:
ыктыярдуу негизде колдонуунун натыйжасында техникалык регламенттин (техникалык регламенттердин) талаптарын сактоо камсыздалган эл аралык жана регионалдык (мамлекеттер аралык) стандарттардын тизмегине киргизилген стандарттын (стандарттардын), алар жок болгон учурда – улуттук (мамлекеттик) стандарттардын белгилениши жана аталышы же, эгерде техникалык регламенттин (техникалык регламенттердин) талаптарынын сакталышы бүтүндөй стандарттын (стандарттардын) эмес, ушул стандарттын (стандарттардын) айрым бөлүктөрүн (пункттарын, пунктчаларын) колдонуу менен камсыз кылынышы мүмкүн болсо (алар колдонулган учурда), бөлүмдөрдүн (пункттардын, пунктчалардын) белгилениши, мындай стандарттын (стандарттардын) белгилениши жана аталышы;
башка стандарттардын жана документтердин белгилениши жана аталышы (алар колдонулган учурда);
продукцияны сактоо шарттары жана мөөнөтү (техникалык регламенттерде каралган учурларда);
продукциянын кызмат өтөө (жарактуулук) мөөнөтү жана (же) ресурсу (техникалык регламенттерде каралган учурларда);
«алмаштырылып берилди» деген жазууну киргизип алмаштырууга тийиш болгон шайкештик сертификатынын каттоо номери жана катталган датасы (шайкештик сертификаты алмаштырылган учурда);
[bookmark: _Hlk140252345]продукциянын мындай үлгүлөрүнүн (сынамдарынын) даярдалган датасы тууралуу маалыматтарды (бар болсо) көрсөтүү менен изилдөө (сыноо) жана өлчөөдөн өткөн продукциянын тандалып алынган үлгүлөрү (сынамдары) даярдалган датадан тартып даярдалган сериялык чыгарылган продукцияга шайкештик сертификатын жайылтуу тууралуу маалымат, 
Бирликтин бажы аймагына ташылып келинген продукциянын техникалык регламенттин (техникалык регламенттердин) талаптарына шайкештигин камсыз кылууну жана мындай продукциянын көрсөтүлгөн талаптарга шайкеш келбегендиги үчүн жоопкерчиликти (даярдоочу ыйгарым укук берген жактар үчүн) караган даярдоочу (анын ичинде чет өлкөлүк даярдоочу) менен түзүлгөн келишим жөнүндө маалыматтар;
башка маалымат (бар болсо);»;
төмөнкүдөй мазмундагы «п» пунктчасы менен толукталсын:
[bookmark: _Hlk140252717]«п) шайкештик сертификатынын берилген жупнускасынын бланкынын номери жана берилген датасы (шайкештик сертификатынын жупнускасы берилген учурда).»;
б) 11-пунктта:
«а» пунктчасындагы «белгиленген эмес» деген жазуу жүргүзүлөт)» деген сөздөр «жазуу жүргүзүлбөйт)» деген сөздөр менен алмаштырылсын;
«д» пунктчасынын алтынчы абзацындагы «аталышы жана белгиси» деген сөздөр «белгилениши жана аталышы» деген сөздөр менен алмаштырылсын;
«ж» пунктчасында:
экинчи абзацтагы «аккредитациялоо» деген сөздөрдөн кийин «(аккредитациялоо жөнүндө жазуунун бөтөнчө номери)» деген сөздөр менен толукталсын;
үчүнчү абзац «(аккредитациялоо жөнүндө жазуунун бөтөнчө номери)» деген сөздөр менен толукталсын;
төртүнчү абзац «(бар болсо)» деген сөздөр менен толукталсын;
«и» пунктчасы төмөнкүдөй редакцияда баяндалсын:
[bookmark: _Hlk140252890]«и) кошумча маалымат катары шайкештик тууралуу декларацияда берилген маалыматтар:
ыктыярдуу негизде колдонуунун натыйжасында техникалык регламенттин (техникалык регламенттердин) талаптарын сактоо камсыздалган эл аралык жана регионалдык (мамлекеттер аралык) стандарттардын тизмегине киргизилген стандарттын (стандарттардын), алар жок болгон учурда – улуттук (мамлекеттик) стандарттардын белгилениши жана аталышы же, эгерде техникалык регламенттин (техникалык регламенттердин) талаптарынын сакталышы бүтүндөй стандарттын (стандарттардын) эмес, ушул стандарттын (стандарттардын) айрым бөлүктөрүн (пункттарын, пунктчаларын) колдонуу менен камсыз кылынышы мүмкүн болсо (алар колдонулган учурда), бөлүмдөрдүн (пункттардын, пунктчалардын) белгилениши, мындай стандарттын (стандарттардын) белгилениши жана аталышы;
башка стандарттардын жана документтердин белгилениши жана аталыштары (алар колдонулган учурда);
продукцияны сактоо шарттары жана мөөнөтү (техникалык регламенттерде каралган учурларда);
продукциянын кызмат өтөө (жарактуулук) мөөнөтү жана (же) ресурсу (техникалык регламенттерде каралган учурларда);
«алмаштырылып кабыл алынды» деген жазуу киргизүү менен алмаштырууга жаткан шайкештик тууралуу декларациянын каттоо номери жана каттоо датасы (шайкештик жөнүндө декларация алмаштырылган учурда);
продукциянын мындай үлгүлөрү (сынамдары) (бар болсо) даярдалган датасы жөнүндө маалыматтарды көрсөтүп, изилдөө (сыноо) жана өлчөөдөн өткөн продукциянын тандалып алынган үлгүлөрү (сынамыктары) даярдалган датадан тартып сериялык чыгарылган продукцияга шайкештик тууралуу декларацияны жайылтуу жөнүндө маалымат, 
Бирликтин бажы аймагына ташылып келинген продукциянын техникалык регламенттин (техникалык регламенттердин) талаптарына шайкештигин камсыз кылууну жана мындай продукциянын көрсөтүлгөн талаптарга шайкеш келбегендиги үчүн жоопкерчиликти (даярдоочу ыйгарым укук берген жактар үчүн) караган даярдоочу (анын ичинде чет өлкөлүк даярдоочу) менен түзүлгөн келишим жөнүндө маалыматтар;
башка маалыматтар (бар болсо);»;
в) 12-пунктта:
«г» пунктчасында «аккредитациялоо аттестатынын каттоо номери» деген сөздөрдөн кийин «(аккредитациялоо тууралуу жазуунун бөтөнчө номери)» деген сөздөр менен толукталсын; 
«л» пунктчасы төмөнкүдөй редакцияда баяндалсын:
[bookmark: _Hlk140257125]«л) продукциянын сактоо шарттары жана мөөнөтү, продукциянын кызмат өөтөө (жарактуулук) мөөнөтү жана (же) ресурсу (талаптарына ылайык бирдиктүү тизмекте каралган сертификаттоо жүргүзүлгөн ченемдик укуктук актыларда жана (же) техникалык ченемдик укуктук актыларда, ченемдик документтерде белгиленген учурларда), идентификациялоону камсыз кылган продукция жөнүндө башка маалыматтар (бар болсо);»;
г) 13-пунктта:
«д» пунктчасы төмөнкүдөй мазмундагы абзац менен толукталсын:
«продукциянын сактоо шарттары жана мөөнөтү, продукциянын кызмат өөтөө (жарактуулук) мөөнөтү жана (же) ресурсу (талаптарына ылайык бирдиктүү тизмекте каралган бирдиктүү форма боюнча шайкештик жөнүндө декларация менен бышыкталган ченемдик укуктук актыларда жана (же) техникалык ченемдик укуктук актыларда, ченемдик документтерде белгиленген учурларда), идентификациялоону камсыз кылуучу продукция жөнүндө башка маалыматтар (бар болсо);»;
«и» пунктчасында:
[bookmark: _Hlk140256990]«аккредитациялоо аттестатынын каттоо номери» деген сөздөрдөн кийин «(аккредитациялоо тууралуу жазуунун бөтөнчө номери)» деген сөздөр менен толукталсын;
«(сертификациялоо боюнча орган тарабынан бирдиктүү форма боюнча шайкештик тууралуу декларацияны каттаган учурда)» деген сөздөр менен толукталсын;
д) 14 жана 15-пункттар төмөнкүдөй редакцияда баяндалсын
«14. Бирдиктүү реестрдин улуттук бөлүгүндө бирдиктүү реестрдин улуттук бөлүгүндө шайкештикти баалоо тууралуу документ жөнүндө электрондук жазууга тез өтүүгө арналган оптикалык окулуучу матрицалык код (QR-код) жайгаштырылышы мүмкүн. Бул кодду жайгаштыруу зарылдыгы ыйгарым укуктуу орган тарабынан аныкталат.
15. Бирдиктүү реестрде камтылган маалыматтар ачык жана жалпыга жеткиликтүү болуп саналат.».

_________________


